Anuraidh bhí cruinniú ar bun chun coiste nua a chur le chéile, ach nuair nach raibh ach triúr i láthair ag an gcruinniú ní fhéadfaí coiste a chur le chéile. Deireann Donncha Ó hÉallaithe, ó Chumann Forbartha Chois Fharraige, a bhí ina rúnaí ar na Cluichí Pobail i gCois Fharraige tráth, go mba mhaith leis scéal a fháil ó dhaoine sa bpobal, go speisialta tuismitheoirí, a bheadh sásta páirt a thógáil i gcoiste nua. “Má fhaightear dóthain ainmneacha beifear in ann Cois Fharraige a chlárú aríst mar cheantar sna Cluichí Pobail agus deis a thabhairt aríst do ghasúir an cheantair a bheith páirteach sna himeachtaí éagsúla”, a deireann sé. Is féidir teagmháil a dhéanamh le Donncha tré glaoch nó téacs a chur ag 0864048881 nó ríomhphost a chur ag doheallaithe@nullgmail.com.